《河满子》
清代·陆求可

淑景朝朝易过，啼痕面面争流。寒食清明都去远，风光煞是难留。

苑外落红万点，伤心莫上高楼。

杜宇唤醒午梦，垂杨绾住春愁。怪底年年当此际，教人蹙断眉头。

说与东君知道，问他还忍归不。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。